ร้องเรียนเรื่องน้ำปูนกระเด็นใส่หลังคาบ้าน ฝุ่นและเศษคอนกรีตหล่นใส่หลังคาบ้าน

บ้านต้นเหตุคือบ้านเลขที่ 383 ซอยสะพานขวา ถนนประชาราษฏร์ 2 เขตบางซื่อ กำลังก่อสร้างบ้าน 3 ชั้น ขณะนี้กำลังทำงานฉาบภายนอก 

ในขณะที่กำลังทำงานฉาบด้านหลัง มีการสกัดปูนก่อนทำการฉาบ ทำให้เศษคอนกรีตและฝุ่นปกคลุมหลังคาบ้าน ในขณะฉาบมีน้ำปูนกระเด็นใส่หลังคาบ้าน

ก่อนหน้านี้ก็เคยมีปูนเปียกกระเด็นลงมาช่วงทำการก่ออิฐ ทั้งนำ้ปูนและปูนเปียก พอแห้งแล้วติดแน่น ฝนชะไม่ออก ฝุ่นและทรายก็เคยทำให้รางน้ำอุดตันมาก่อนหน้านี้ และบ้านที่ได้รับผลกระทบก็เคยโกยทิ้งไปแล้วครั้งหนึ่ง นอกจากฝุ่นและทรายก่อนหน้านี้ ก็ยังมีเศษคอนกรีตและเศษอิฐกระเด็นลงมาที่หลังคาหลายชิ้น และบางชิ้นก็มีขนาดใหญ่พอสมควรและมีความคมอีกด้วย อาจจะทำความเสียหายให้กับหลังคาได้ถ้าปล่อยให้มีการก่อสร้างต่อไป

ทางผู้ร้องพิจารณาแล้วว่า สแลนกันฝุ่นที่ใช้ในปัจจุบันไม่สามารถป้องกันผลกระทบต่อบ้านข้างเคียงได้ จึงร้องเรียนมาเพื่อให้เจ้าหน้าที่ดำเนินการตามกฎหมายและติดตามให้มีการแก้ไขเปลี่ยนประเภทของวัสดุกันฝุ่นและน้ำปูนใหม่ทั้งหมด โดยให้ตั้งสูงกว่าพื้นที่ทำงาน รวมทั้งเสายึดสแลนก็ไม่มั่นคง เคยเอนมาทางหลังคาบ้านข้างเคียงก่อนที่จะมีการตั้งนั่งร้าน และในขณะที่คนงานทำงานบนนั่งร้าน เสาก็มีการขยับไหวไปมา เสี่ยงต่อการเกิดความเสียหายต่อหลังคาและตัวบ้านข้างเคียง

เนื่องจากบ้านต้นเหตุก่อสร้างเป็นบ้าน 3 ชั้น ระยะร่นเพียง 50 เซนติเมตร จึงส่งผลกระทบต่อบ้านข้างเคียงมาก และเป็นมาตลอดระยะเวลาหลายเดือน จึงขอให้เจ้าหน้าที่ผู้มีอำนาจสั่งการ ดำเนินการบังคับใช้กฎหมายโดยเร็ว